President Coolidge 80 yia
Hemi 80 anniversary blong American Troop ship President Coolidge tete we i draon long Luganville haba, Santo long 1942.
Long October 26 1942, ship President Coolidge i bin hitim tu mine blong America mo hemi draon long entrens blong Luganville haba, Santo.
Aniversari blong Ship president Coolidge i tekem ples long Captain Elwood Park long Banban eria long Santo.
Jeaman blong South Pacific WWII Museum, Bradley Wood i talem se long tete hona i ko blong tinkbaot tu soldia we i lusum laef long taem ia we hemi Captain blong Ship Capt Elwood J Euart mo wan crew.
Hemi talem se President Coolidge hemi stap olsem wan long ol bigfala wreck dive long Wol.
“Oli mekem gud blong karem aot 5000 man aot long ship blong oli no yusum laef; Mo i kat tu crew nomo i ded.
“So tete yumi honarem tufala man ia.”
I kat wan spesel exhibition we South Pacific WWII Museum i organisaem blong pablik i save ko mo luk sam long ol pat blong ship we ol diva oli bin kipim.
Bell mo wistle blong ship i no bin saon long last 80 yia kasem tete pipol i save arem stret saon blong bell mo whistle blong ship ia long Luganville.
Ol high Dignitaries olsem High commissioner blong Australia, Country director long Peace Corp Vanuatu, Ambassador blong Japan long Vanuatu wetem pablik i presen tete.
eng_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn